รมต.ต่างประเทศของ 25 ร่วมการประชุมของสมาคมอาเซียน ที่จังหวัดภูเก็ต
การรักษาความสงบเรียบร้อยที่จังหวัดภูเก็ต เป็นไปอย่างเข้มงวดกวดขันในสัปดาห์นี้ ขณะที่รัฐมนตรีต่างประเทศของ 25 ประเทศมาร่วมการประชุมของสม
เรื่องการก่อการร้ายนั้น จะเป็นเรื่องที่อยู่ในสมองของบรรดาผู้แทนหลังจากเหตุการณ์วางระเบิดโรงแรมสองแห่งในกรุงจาการ์ตาเพิ่งเกิดขึ้นไปอย่างสดๆ ร้อนๆทำให้คนเสียชีวิตอย่างน้อยเก้าราย เจ้าหน้าที่ฝ่ายรักษาความสงบเรียบร้อยหนึ่งหมื่นกว่าคน กำลังปฏิบัติหน้าที่อยู่ที่จังหวัดภูเก็ตและยังมีการนำกฎหมายรักษาความมั่นคงภายในมาใช้ ตลอดจนห้ามการประท้วง ที่จังหวัดแห่งนั้นทั้งนี้เพราะประเทศไทยไม่ต้องการให้เกิดเหตุการณ์เหมือนเมื่อเดือนเมษายนอีก โฆษกของรัฐบาล ปณิธาน วัฒนายากรกล่าวไว้ตอนนี้ว่า "รัฐบาลไทยมั่นใจมากว่าจะรักษาความมั่นคงและเสถียรภาพไว้ได้อย่างแน่นอน องค์การและประชาชนและสำนักงานต่างๆ รวมทั้งองค์การพลเรือนในสังคมให้ความร่วมมืออย่างดียิ่ง" เรื่องการต่อต้านการก่อการร้าย คงจะเป็นหัวข้อการประชุมที่ทรงความสำคัญหัวข้อหนึ่งในระเบียบวาระการประชุมหลังจากเกิดการวางระเบิดโรงแรมสองแห่ง ในกรุงจาการ์ตาทำให้คนเสียชีวิตอย่างน้อยเก้ารายนักวิเคราะห์รวมทั้งคุณโรฮาน กูนารัตนา ผู้อำนวยการของศูนย์การวิจัยเกี่ยวกับการต่อต้านการก่อการร้ายที่มหาวิทยาลัยนานยางเทคโนโลยีที่สิงคโปร์เชื่อว่ากลุ่มเจมาอะห์ อิสลามิยาห์ซึ่งเกี่ยวพันกับข่ายงานก่อการร้ายอัล ไคด้าเป็นผู้ก่อเหตุร้ายดังกล่าว คาดว่าเรื่องโครงการนิวเคลียร์ของเกาหลีเหนือ จะได้รับการนำมาถกอภิปรายกันในการประชุมของสมาคมอาเซียนคราวนี้ด้วยประเทศไทยหวังว่าจะจัดแจงให้มีการเจรจาอย่างไม่เป็นทางการ กับเกาหลีเหนือเกาหลีใต้ จีน ญี่ปุ่น รัสเซียและสหรัฐเกี่ยวกับการลดอาวุธ เรื่องที่จะนำมาถกกันอีกเรื่องหนึ่งคือเรื่องพม่า ซึ่งกำลังกระชับความสัมพันธ์และความสัมพันธ์ทางทหารกับเกาหลีเหนือ คุณเดบบี้ สต๊อดฮาร์ดผู้ประสานงานของข่ายงานทางเลือกสำหรับอาเซียนกล่าวไว้ตอนนี้ว่า "ภูมิภาคนี้ต้องจัดการกับเรื่องอาชญากรรมข้ามชาติการที่ประชาชนจากพม่าจำนวนมากมายย้ายเข้ามาและเรื่องการระบาดของโรคต่างๆ เพราะรัฐบาลทหารพม่าเป็นต้นเหตุนั้นมานานเป็นปีๆแล้ว มาตอนนี้เรายังต้องพิจารณาเรื่องการที่คณะทหารพม่า และเกาหลีเหนือร่วมมือกันมากยิ่งขึ้นอีกเรื่องหนึ่งด้วย" เธอกล่าวด้วยว่าอาเซียนและประเทศคู่เจรจา ควรเป็นห่วงเรื่องที่มีรายงานว่าพม่าอาจกำลังพยายามให้เกาหลีเหนือส่งอาวุธและเทคโนโลยีด้านขีปนาวุธแก่พม่า ส่วนเรื่องคณะกรรมการสิทธิมนุษยชนนั้นบรรดารัฐมนตรีต่างประเทศอนุมัติเรื่องนั้นไปแล้วในวันจันทร์แต่เจ้าหน้าที่อาเซียนยอมรับว่า คณะกรรมการดังกล่าวจะไม่มีอำนาจในการลงโทษรัฐที่ละเมิดสิทธิมนุษยชนโดยที่ภาคีสมาคมอาเซียนมิได้เห็นพ้องผู้บรรยายวิชาวิเทศสัมพันธ์และเอเชียคดีศึกษาที่มหาวิทยาลัยแคนเบอร์ร่าประเทศออสเตรเลีย คริสโตเฟอร์ โรเบิร์ตส์ กล่าวว่า นอกจากพม่าแล้ว ประเทศอย่างเช่นลาว กัมพูชาและเวียตนามก็รู้สึกสบายใจ ที่คณะกรรมการสิทธิมนุษยชนดังกล่าวอ่อนแอเพราะประเทศเหล่านั้นต่างก็มีปัญหาเกี่ยวกับเรื่องสิทธิมนุษยชนเหมือนๆกับพม่าเขากล่าวด้วยว่า เรื่องความร่วมมือทางเศรษฐกิจ น่าจะเป็นเรื่องที่มีการทุ่มเวลาในการพิจารณาหารือกันมากกว่าประเด็นอื่นๆขณะที่รัฐบาลของทุกประเทศกำลังขบแก้วิกฤติกาลการเงินอยู่ บรรดารัฐมนตรีจะร่างแผนงานด้านการบรรเทาทุกข์ สำหรับยามที่เกิดภัยพิบัติการต่อต้านการก่อการร้าย การระบาดของโรคภัยไข้เจ็บ และเรื่องอาชญากรรมข้ามชาติ